Flavell Te Ururoa: Land Transport (Road Safety and Other Matters) Amendment Bill — In Committee 
Flavell Te Ururoa: Land Transport (Road Safety and Other Matters) Amendment Bill — In Committee 
[Volume:671;Page:18061] 
TE URUROA FLAVELL (Maori Party—Waiariki) 
: 
 Tena koe Mr Chair; kia ora tatou katoa. I te ra nei i whakarewahia ko te purongo kua puta i te paepae motuhake mo  
Te Reo Mauriora 
 e ki ana kia kaha tonu tatou ki te korero i te reo Maori ana koina e tu ake mo te wa poto kaua mo te wa roa ki te whakatakoto i etahi whakaaro mo te Pati Maori. Me ki kei te tautoko ake te Pati Maori i te nuinga o nga korero i roto i tenei pire. E tika ana kia ata titiro ki tenei kaupapa na runga i te ahuatanga o nga korero o tena o tena mo te ahuatanga o-mate kua pa mai ki tena ki tena o tatou; ko te hunga rangatahi nei e taraiwa haurangi ana. Me ata titiro ki tetahi kaupapa hei karo i tera uauatanga e ngau nei i a tatou me ki te motu. Kaua i te iwi Maori i tona kotahi kaua i te iwi Pakeha i tona kotahi engari ko tatou katoa. Kua rongo tatou ki te ahuatanga o-mate na runga i te mahi taraiwa haurangi. 
Ko ta matou tino raru na te mea i ahua noho taupatupatu nei i waenganui i a matou o te Pati Maori ko te pikinga o te tau taraiwa mai i te 15 tau ki te 16. Ara ano matou e wananga ae ranei ka tino kite i tetahi painga o tera ara ko te pekenga o te tau taraiwa. Ki a matou kaore matou e tino kite i tera. Ko te mate ke ko te Honore Tariana Turia e mea nei kai Whanganui a ia e noho ana i runga i te pamu e mahi pamu ana i te taha o tana hoa rangatira a Hori. Ko te mahi nui ko te taraiwa o te hunga tamariki i a ratou ano ki nga papa takaro ki wahi ke atu penei i ta Steve Chadwick penei i ta Louisa Wall e korero nei mo te taraiwa i a ratou ano ki te papa takaro. Ahau tonu tokorima waku tamariki. Kai tawhiti ke toku kainga i Rotorua ki Ngongotaha wahi rongonui o te motu. Ka mutu tera pea tekau ma rima rua tekau meneti te taraiwa atu ki te taone nui a e tokorima nga tamariki ia ra pera tonu te ahuatanga ki nga mahi hakinakina. Ka tipu nga tamariki ki te tau e tika ana a ka ki atu ka pai kai a koe te tikanga. Hoko koe i tou ake waka kai a koe te tikanga. No reira tera tera korero. Kei te ata whakaaro ake mo te hunga e pera ano te noho a kai tuawhenua kei nga pamu kai tawhiti nga taone nui. 
Ka mutu ko te tino take i whakatakotohia e matou ki waenganui i a matou ano mena e tika ana kia ki te pakeke ki te tamariki anei matou kei te pai te unu waipiro ki tetahi taumata engari koutou kao kao. He rereke nga ture ki a koutou tamariki ma rangatahi ma taiohi ma. Ko ta matou e ki nei ko nga korero e pa ana ki te pakeke me pera ano hoki ki te ahuatanga o te tamariki. Mena ka ki atu tatou kare tatou e whakaae kia paku unu kia paku unu tetahi pakeke i tetahi paku karahe waina pia ranei. Kaore e whakaaetia ki te tamariki me pera ano hoki ki te pakeke. He aha te pai mo te ki atu ki te tamariki a me penei koutou engari kua rereke te ahuatanga ki a matou. 
No reira koinei ta matou e korero nei he paku whakaaro no matou. Kei te whakahe i era wahanga engari ko te whanuitanga o te korero kei te whakaae atu i te mea me titiro tonu ki tenei o nga ahuatanga a nga ra kei mua i te aroaro. 
[ 
Greetings to you Mr Chair and to all of us. It was stated in the independent panel review report Te Reo Mauriora that we must make an earnest effort to use the Maori language and for that reason I rise to take a short call not a long one to put forth some thoughts in Maori on behalf of the Maori Party. The Maori Party supports much of what is in this bill. It is right that we consider this proposal very carefully based on what each of us has said about young people drinking and driving and any death resulting from that. It has affected each of us in some way or other. We and the nation need to find a way to avoid that difficulty that is gnawing away inside us. Maori and non-Maori people on their own will not solve it but everyone has to take responsibility. We have all been affected by the tragic circumstances brought about through drink-driving.  
What caused us great concern when we the Maori Party were debating this issue amongst ourselves was the raising of the driving age from 15 to 16 years. It was while we were debating away yes or no that we found a positive reason for raising the age. There was a problem in the case of the Hon Tariana Turia who said she lives on a farm in Whanganui working alongside her husband George. The big problem was with the children driving themselves to sports venues or other places. That was similar to what the Hon Steve Chadwick and Louisa Wall had to say about driving to sportsgrounds. I am the same too with my five kids. My home is in Ngongotaha a famous place in the country and some distance from Rotorua. It is a drive of about 20 to 25 minutes to the city so there is a daily ritual with five children in pursuit of sporting events. So when the children get to the right age you say to them: “OK over to you. Buy your car; it’s over to you.” So that is that statement. But I am thinking about those in a similar situation in rural areas on farms and quite far away from larger towns.  
In rounding off the debate amongst ourselves we ended up asking whether it was right for adults to say to children: “We are fine we can drink to a certain level but you cannot—absolutely not. The laws are not the same for you kids teenagers and young people.” The point we are making here is that what we say to adults must apply to children as well. If we say that we will not allow children a single drop we will not allow an adult to have a single glass of wine or beer; do not tell them that we do not allow them to take a single drop while an adult can take a single glass of wine or beer. Just as for adults it will not be allowed for children. Where is the justice for children if we say “You have to do this but it is different for us adults.”?  
So that is what we are on about — just a little thought of ours. We oppose those clauses but agree to most of the bill simply because we need to monitor this aspect of the bill in the days before us 
.]